b"\n_START_ARTICLE_\nElecci\xc3\xb3 papal de 1088\n_START_SECTION_\nProc\xc3\xa9s\n_START_PARAGRAPH_\nV\xc3\xadctor III va morir el 16 de setembre de 1087 a Montecassino. Poc abans de la seva mort  va recomanar com el seu futur successor al cardenal Ot\xc3\xb3 de Chantillon. En aquell temps Roma estava sota el control de l'antipapa Climent III, que es mantenia gr\xc3\xa0cies al suport de l'emperador Enric IV del Sacre Imperi Romanogerm\xc3\xa0nic, i no hi havia esperances d'un canvi r\xc3\xa0pid. En aquesta situaci\xc3\xb3, els partidaris de V\xc3\xadctor III es van reunir el 9 de mar\xc3\xa7 de 1088 a Terracina, sota la protecci\xc3\xb3 de l'ex\xc3\xa8rcit normand, per triar el nou Papa. _NEWLINE_A m\xc3\xa9s dels cardenals bisbes (els \xc3\xbanics amb dret a vot), en l'assemblea electoral celebrada en la concatedral dels Sants\xc2\xa0Pere i Cesareu,\xc2\xa0tamb\xc3\xa9 hi havia els representants de les dos ordres menors de cardenals (preveres i diaques), aix\xc3\xad com 40 bisbes i abats, Benet, prefecte de Roma i Matilde de Canossa.\xc2\xa0Inicialment van ser proclamats els habituals tres dies de dejuni i oraci\xc3\xb3, i es va aixecar la sessi\xc3\xb3 el diumenge 12 de mar\xc3\xa7. Aquest dia els cardenals i la resta dels presents, religiosos i laics, es van reunir de nou a la mateixa esgl\xc3\xa9sia. _NEWLINE_Els\xc2\xa0Cardenals bisbes de Albano, Tusculum i Porto\xc2\xa0van proposar triar a Ot\xc3\xb3 de Chantillon, cardenal bisbe d'Ostia, designat pel seu predecessor. Aquest va acceptar la seva elecci\xc3\xb3 i va prendre el nom Urb\xc3\xa0 II. L'elecci\xc3\xb3 va ser anunciada pel cardenal bisbe d'Albano,\xc2\xa0Pere Igneo. El mateix dia, Urb\xc3\xa0 va ser entronitzat i va celebrar la seva primera missa com a Papa. No va ser fins a novembre 1088 que Urb\xc3\xa0 II va poder viatjar a Roma."